KURZUS: Gépszerkezettan II.

MODUL: VI. modul: Siklócsapágyak

37. lecke: A siklócsapágyak feladata és tulajdonságai

|  | Tevékenység
| Olvassa el a jegyzet 173-174. oldalát. Az anyag feldolgozása során a következőkre figyeljen:
| Fogalmazza meg, mi a siklócsapágy feladata. Mikor üzemeltethető tartósan, jól egy siklócsapágyazású tengely? Sorolja fel a siklócsapágyazás előnyös és hátrányos tulajdonságait. A siklócsapágyazás elemeit ismerje fel.
| Követelmény
| A tananyag elsajátítása akkor tekinthető sikeresnek, ha Ön:
| Listából ki tudja választani a csapágyazás feladatait. Listából ki tudja választani a csapágyazott tengely tartós, jó üzemelésének feltételeit. Felsorolásból ki tudja választani a siklócsapágyazás tulajdonságait. Ábrához párosítani tudja a siklócsapágyazás elemeinek megnevezését.
| Összefoglalás
| A siklócsapágyaknak feladata a forgó tengelyek megtámasztása és vezetése, a tengely és a persely közötti súrlódás csökkentése.
| A jó üzemelés alapvető feltétele a folyadéksúrlódás biztosítása, a szűkülő rés és a kenőolaj segítségével.
| Az alábbi lapozós könyv egy támasztó (sugárirányú terhelést felvenni képes) csapágyazás egy lehetséges kialakítását mutatja be.
| Siklócsapágyazás alkatrészei
1. ábra
| 1/2
| A siklócsapágyak osztottan (két darabból) is készíthetők, így bármilyen alakú tengely csapágyazására felhasználhatók. A siklócsapágyazás esetén a csapágypersely és a tengely közötti súrlódás csökkentése érdekében az elmozduló felületek közé kenőanyagot juttatnak. A jegyzetben említett olajok közül a gépolaj és a szerszámgépolaj használatos csapágykenési célokra.
Figyelje meg a rajzot a kenőanyag bevezető helynél! A vékony vonal csavarmenetre utal. A csatlakozó menetes alkatrész nem szerepel az ábrán. |
| Ellenőrző kérdések és feladatok

|  | 1. Válassza ki az alábbiak közül a siklócsapágyak feladatának legpontosabb megfogalmazását!
| A csapágyak a forgó tengelyeknél súrlódást csökkentenek.
| A csapágyak a forgó tengelyt megtámasztják és vezetik.
| A csapágyak álló tengelyt támasztanak meg.
| 2. Jelölje meg azokat az állításokat, melyek a csapágyazott tengely tartós, jó üzemelésénél nélkülözhetetlenek!
| Kapcsolódó elemek közötti nagy súrlódás.
| Kapcsolódó elemek között ne legyen kenőanyag.
| A persely és a tengely közötti súrlódás megfelelő szintre lecsökkentett legyen.
| Kapcsolódó elemek közé kenőolaj bejuttatása szükséges.
| 3. Válassza ki a siklócsapágyazások tulajdonságait!
| A súrlódási viszonyuk nem függ a fordulatszámtól, terheléstől, kenőanyagtól.
| Csak kis mértékben szabványosítottak, főleg egyedi tervezésűek.
| Kenőanyagra, kenési módra érzékenyek.
| Dinamikus hatásokra nagyon érzékenyek.
| Osztott kivitelben is elkészíthetők, gyárthatók.
| Csak nagy méretekben előnyös használni.
| Csendes, rezgésmentes üzeműek.
| Szilárd szennyeződésekre nagyon érzékenyek.
| A siklócsapágyazásnál (tengely-csap között) nem szükséges "csapágyhézag".
Használja a számbillentyűket! | 4. Tanulmányozza az alábbi ábrát, majd a tételszámokhoz párosítsa a megnevezéseket! tengely kenőanyag bevezetőhely persely házfedél tengelycsap